Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yobo 9:1-35
9 Bongo Yobo ayanolaki mpe alobaki ete:2 “Ɛɛ, nayebi ete ezali bongo.Kasi ndenge nini moto—mowei mpamba—akoki kolonga likambo soki asambi na Nzambe?+3 Soki Nzambe asepeli kowelana na ye,+Akokoka koyanola ye ata mbala moko te kati na mbala nkóto (1 000).4 Azali na bwanya kati na motema mpe azali na makasi kati na nguya.+Nani akoki kosalela ye motó makasi mpe azanga kozwa likama?+5 Ye azali kolongola bangomba na esika na yango,+ bongo bato bayebi ata koyeba te,Ye oyo akweisi yango na nkanda na ye.+6 Azali koningisa mabele na esika na yango,Bongo makonzí+ na yango ezali kolɛnga.7 Azali koloba na moi ete engɛnga te,Mpe azali kozipa minzoto,+8 Azali kotanda likoló ye moko+Mpe azali kotambola likoló ya mbonge mineneminene ya mbu;+9 Asali minzoto ya Ashe, minzoto ya Kesile,Mpe minzoto ya Kima+ mpe bashambrɛ ya kati na Sudi;10 Azali kosala makambo minene oyo ekoki kososolama te,+Mpe makambo ya kokamwa oyo ekoki kotángama te.+11 Talá! Azali koleka pene na ngai kasi nazali komona ye te,Mpe aleki mpe nayebi te ete ezali ye.+12 Talá! Azali kobɔtɔla. Nani akoki kotɛmɛla ye?Nani akoloba na ye: ‘Ozali kosala nini?’+13 Nzambe akozongisa nkanda na ye nsima te;+Basungi ya eloko oyo enyokolaka+ bakogumbama mpenza na nse na ye.14 Ekozala boni soki ngai nazongiseli ye maloba!Nakopona maloba oyo nakoloba na ye,+15 Moto oyo nakokoka koyanola ye te, ata soki nazalaka mpenza na elonga.+Nakosɛnga nde na monguna na ngai oyo nazali kosamba na ye ete amonisela ngai boboto.+16 Soki nabengaka ye, alingaki nde kopesa ngai eyano?+Nandimi te ete alingaki kotya litoi na mongongo na ngai;17 Ye oyo azali kozokisa ngai na mopɛpɛ makasiMpe azali mpenza kokómisa bampota na ngai ebele kaka mpamba.+18 Akotika ngai napema lisusu te,+Mpo azali ntango nyonso kotondisa ngai na biloko ya bololo.19 Soki ezali na moto moko oyo azali na makasi kati na nguya, ye nde;+Mpe soki ezali na moto moko oyo azali na makasi na kosambisa, Aa tiká bábengisa ngai!20 Ata soki nazalaka na elonga, monɔkɔ na ngai moko elingaki kotánga ngai moto mabe;Soki nazangaka mbeba, ye alingaki kotánga ngai moto oyo atɛngamá.21 Soki nazangaka mbeba, nalingaki koyeba molimo na ngai te;Nalingaki koboya bomoi na ngai.22 Ezali na likambo moko. Yango wana nazali koloba:‘Moto oyo azangi mbeba, ná moto mabe, ye azali kosukisa bango.’+23 Soki mpela ya pwasa eyeisaka liwa na mbalakaka,Mbɛlɛ asɛki ndenge bato oyo bazali na likambo te bazangi elikya.24 Mabele epesamá na mabɔkɔ ya moto mabe;+Azali kozipa elongi ya basambisi na yango.Soki ye te, bongo nani?25 Mikolo na ngai mpe ekómi kokima mbangu koleka mopoti-mbangu;+Ekimi, ekomona bolamu soki moke te.26 Eleki lokola bamasuwa ya mingendu,Lokola mpongo oyo ezali kopumbwa noki epai na epai mpo na koluka eloko ya kolya.+27 Soki nalobi: ‘Nabosana mitungisi na ngai,+Nakómisa elongi na ngai ndenge mosusu+ mpe nafungola naino elongi,’28 Nakómi kobanga bampasi na ngai nyonso;+Nayebi ete okotalela ngai te lokola moto oyo azali na likambo te.29 Ngai nasengeli kokóma moto mabe.Mpo na nini nazali koboma nzoto mpamba?+30 Soki nasukolaka nzoto na mai ya nɛjɛ,Mpe napɛtolaka mabɔkɔ na ngai na putulu ya mungwa ya bonkɔkɔ,+31 Mbɛlɛ ozindisi ngai na libulu,Mpe bilamba na ngai eyini mpenza ngai.32 Mpo azali moto+ lokola ngai te mpo nazongisela ye maloba,Mpo ngai ná ye tóya esika moko mpo tósamba.33 Ezali na moto moko te mpo na kokatela biso likambo,+Mpo atya lobɔkɔ na ye likoló ya biso mibale.34 Tiká alongola lingenda na ye likoló na ngai,+Mpe nsɔmɔ na ye etika kobangisa ngai.35 Naloba mpe nabanga ye te,Mpo nazalaka bongo te na kati na ngai.
lin_Latn lin_Latn bem_Latn lin_Latn